La Llei 3/1998, de 27 de febrer, de la intervenció integral de l'administració ambiental, i el Decret 136/1999, de 18 de maig, pel qual s'aprova el seu Reglament general de desplegament i s'adapten els seus annexos, estableixen un nou sistema d'intervenció administrativa de caràcter ambiental que s'inspira fonamentalment en la integració de l'acció pública de prevenció i control de la contaminació atenent el medi ambient en el seu conjunt.
Així, el nou model impulsa la descentralització, la coordinació entre les administracions públiques competents en la matèria, la simplificació dels procediments, la modernització de les eines necessàries per a la gestió i la participació dels ciutadans.
En conseqüència, la nova normativa efectua un clar repartiment de funcions entre l'Administració de la Generalitat i l'Administració local, de manera que no es produeixi una superposició d'actuacions.
Això comporta la necessitat de disposar per part dels ajuntaments d'un instrument normatiu específic que permeti l'aplicació del nou sistema d'intervenció en el marc del municipi i a la vegada estableixi l'organització administrativa local que requereix el nou marc.
Atès que la Llei i el Reglament general de desplegament defereixen a la reglamentació municipal determinats aspectes que requereixen una regulació específica per part de l'ajuntament, i amb l'objectiu de facilitar aquesta regulació,
—1 Aprovar l'Ordenança municipal tipus reguladora de la intervenció administrativa de les activitats en el marc de la Llei 3/1998, de 27 de febrer, de la intervenció integral de l'administració ambiental, i disposicions que la despleguen que figura com a annex.
—2 L'Ordenança que s'aprova pot ser adoptada pels municipis íntegrament o bé adequant-la a les seves peculiaritats i necessitats.
municipal tipus reguladora de la intervenció administrativa de les activitats en el marc de la Llei 3/1998, de 27 de febrer, de la intervenció integral de l'administració ambiental i disposicions que la despleguen.
Objecte del Reglament i objectius
1.1 És objecte d'aquesta Ordenança regular la intervenció administrativa municipal de les activitats susceptibles d'afectar el medi ambient, la seguretat o la salut de les persones, en l'àmbit del terme municipal, en el marc de les disposicions de la Llei 3/1998, de 27 de febrer, de la intervenció integral de l'administració ambiental i disposicions que la despleguen.
1.2 Els objectius d'aquest Reglament són assolir una òptima qualitat ambiental del municipi amb la mínima incidència sobre el desenvolupament i les menors càrregues administratives als particulars i actuar de forma coordinada amb la resta d'administracions que hi han d'intervenir.
Òrgans municipals d'intervenció ambiental
2.1 Per atendre les competències i funcions de l'ajuntament en la intervenció administrativa de les activitats amb incidència ambiental es creen les unitats administratives següents:
A) Oficina municipal de gestió ambiental integrada (OMGAI), amb les funcions d'ordenació, impuls i instrucció dels expedients d'activitats i de gestió de la informació ambiental.
B) Ponència municipal d'avaluació ambiental (PMAA), amb les funcions de verificació, avaluació i informe tècnics dels projectes d'activitats, avaluacions ambientals i actes de control.
2.2 Aquestes unitats s'estructuren i es doten amb els mitjans personals i materials necessaris, s'adscriuen a la regidoria de Medi Ambient i actuen de forma coordinada amb les unitats de planificació, gestió i disciplina urbanística i de règim interior.
2.3 L'òrgan municipal competent per resoldre els expedients és l'alcalde o regidor en qui delegui.
El certificat de compatibilitat urbanística a què es refereix l'article 54 del Reglament general de desplegament de la Llei 3/1998, l'expedeix el secretari de l'ajuntament previ informe del tècnic municipal responsable de l'àrea d'Urbanisme.
4.1 Es crea la base de dades d'informació ambiental d'activitats que s'exerceixen en l'àmbit del terme municipal, que ha de contenir la informació necessària que estableix a l'article 13 del Decret 136/1999, de 18 de maig, pel qual s'aprova el Reglament general de desplegament de la Llei 3/1998, de 27 de febrer, de la intervenció integral de l'administració ambiental.
4.2 La base de dades s'adscriu a la unitat municipal d'informació ambiental de l'OMGAI.
4.3 Correspon a la unitat municipal d'informació ambiental la recepció, validació, comunicació i difusió de la informació ambiental, respectant aquells aspectes emparats pel règim de confidencialitat d'acord amb la normativa vigent.
Registre municipal d'activitats
5.1 Es crea el Registre municipal d'activitats sotmeses als sistemes de prevenció i control.
5.2 El Registre s'adscriu a l'OMGAI a efectes de la seva formació, manteniment i comunicació.
Intervenció en el règim d'autorització ambiental
Registre, verificació formal, comunicació a l'OGAU
6.1 La sol·licitud d'autorització ambiental i la documentació que l'acompanya s'han de presentar al registre general de l'ajuntament, per triplicat.
6.2 Dos exemplars de la sol·licitud i documentació es trameten a l'OGAU de la Delegació Territorial del Departament de Medi Ambient en el termini màxim de cinc dies a comptar de la data de la seva presentació al Registre general.
Avaluació de temes de competència municipal
7.1 Una còpia de la sol·licitud i documentació presentada se sotmet a avaluació tècnica de la ponència ambiental municipal per tal que en el termini màxim de quinze dies es pronunciï sobre la informació continguda en la documentació i referida als aspectes de competència municipal i, com a mínim, respecte a sorolls, vibracions, escalfor, olors i abocaments al sistema de sanejament i clavegueram municipal, i es demana, si escau, l'aportació de dades complementàries.
7.2 Una còpia de la demanda de dades complementàries i de la seva complimentació es tramet a l'OGAU.
7.3 Un cop declarada la suficiència i idoneïtat de la documentació presentada, aquesta se sotmet a informació veïnal.
7.4 Transcorregut el termini d'informació veïnal, la ponència municipal d'avaluació ambiental emet informe sobre tots els aspectes de l'activitat que afecten temes de competència municipal.
Aquest informe s'ha d'emetre en el termini màxim de dos mesos a comptar de la data de presentació de la sol·licitud i comunicar-lo a l'OGAU.
8.1 Rebuda la proposta de resolució de la sol·licitud d'autorització ambiental, formulada per la Ponència d'Avaluació Ambiental del Departament de Medi Ambient de la Generalitat de Catalunya, la ponència ambiental municipal avaluarà la proposta i formularà, si escau, la proposta d'al·legacions que consideri oportunes.
8.2 L'alcalde resol sobre la proposta d'al·legacions formulada i n'ordena la tramesa a l'OGAU, per tal que siguin tingudes en compte en la resolució definitiva.
9.1 Rebuda de l'OGAU la notificació de la resolució per la qual s'atorga o es denega l'autorització ambiental i una còpia segellada del projecte tècnic, l'ajuntament efectua la notificació adjuntant la còpia segellada del projecte al sol·licitant.
9.2 La pràctica de la notificació s'ha de dur a terme en el termini màxim de deu dies des de la recepció de la documentació tramesa per l'OGAU.
10.1 La sol·licitud de llicència ambiental i la documentació que l'acompanya s'han de presentar al registre general de l'ajuntament per triplicat.
10.2 L'OMGAI du a terme la verificació formal de la sol·licitud i documentació presentada i demana al sol·licitant, si escau, l'esmena de deficiències.
Activitats de l'annex II.1 del Reglament general de desplegament de la Llei 3/1998
11.1 Una vegada verificades i, si s'escau, completades la sol·licitud i documentació presentades, l'OMGAI tramet l'expedient a l'OGAU corresponent i en dóna trasllat a la PMAA per tal que es pronunciïn sobre la suficiència i idoneïtat del projecte i la resta de documentació presentada pel termini màxim de quinze dies.
11.2 Declarada la suficiència i idoneïtat del projecte i la resta de documentació presentada, l'OMGAI sotmet la sol·licitud i documentació acompanyada al tràmit d'informació pública i veïnal i dóna trasllat de les observacions i al·legacions formulades a l'OGAU corresponent i a la PMAA per tal que formulin, en l'àmbit de les seves competències, el corresponent informe i avaluació.
11.3 Una vegada rebut l'informe emès per l'Administració de la Generalitat, la PMAA formula la corresponent proposta de resolució.
11.4 La proposta de resolució ha de ser notificada als interessats i comunicada a l'OGAU corresponent atorgant un termini de deu dies per fer-hi les al·legacions que es considerin oportunes.
11.5 La resolució es dicta i es notifica en el termini màxim de quatre mesos, dels quals s'han de descomptar els terminis atorgats al sol·licitant per completar o, si escau, esmenar la documentació presentada, i es notifica al sol·licitant adjuntant-hi, si s'escau, una còpia segellada del projecte autoritzat i es comunica a l'OGAU corresponent.
Activitats de l'annex II.2 del Reglament general de desplegament de la Llei 3/1998
A) Règim aplicable en municipis de més de 50.000 habitants i altres que tinguin atribuïda aquesta competència:
a) Una vegada verificades i, si escau, completades la sol·licitud i documentació presentades, l'OMGAI en dóna trasllat a la PMAA per tal que es pronunciï sobre la suficiència i idoneïtat del projecte i la resta de documentació presentada pel termini màxim de quinze dies.
b) Declarada per la PMAA la suficiència i idoneïtat del projecte, l'OMGAI sotmet la sol·licitud i documentació acompanyada al tràmit d'informació pública i veïnal i dóna trasllat de les observacions i al·legacions formulades a la PMAA per tal que formuli la corresponent avaluació i proposta de resolució.
c) L'OMGAI sotmet la proposta de resolució a audiència del sol·licitant, atorgant un termini de deu dies per fer-hi les al·legacions que es considerin oportunes.
d) La resolució es dicta i es notifica en el termini màxim de quatre mesos.
En aquest termini no es computen els períodes atorgats al sol·licitant per completar o, si escau, esmenar la documentació presentada, i es notifica al sol·licitant adjuntant-hi, si s'escau, una còpia segellada del projecte tècnic autoritzat.
B) Règim aplicable en municipis de menys de 50.000 habitants que no tinguin atribuïda aquesta competència:
a) Una vegada verificades i, si escau, completades la sol·licitud i documentació presentades, la unitat corresponent, l'OMGAI, tramet l'expedient a l'òrgan ambiental del consell comarcal corresponent, i en dóna trasllat als serveis tècnics municipals per tal que es pronunciïn sobre la suficiència i idoneïtat del projecte i la resta de documentació presentada pel termini màxim de quinze dies.
b) Declarada la suficiència i idoneïtat del projecte i la resta de documentació presentada, l'ajuntament sotmet la sol·licitud i documentació adjuntada al tràmit d'informació pública i veïnal i dóna trasllat de les observacions i al·legacions formulades a l'òrgan ambiental del consell comarcal corresponent per tal que emeti el corresponent informe i avaluació.
c) Una vegada rebut l'informe emès per l'òrgan ambiental del consell comarcal corresponent, l'ajuntament formula la corresponent proposta de resolució.
d) La proposta de resolució ha de ser notificada als interessats i a l'òrgan ambiental competent del consell comarcal corresponent, atorgant un termini de deu dies per fer-hi les al·legacions que es considerin oportunes.
e) La resolució es dicta i es notifica en el termini màxim de quatre mesos.
En aquest termini no es computen els terminis atorgats al sol·licitant per completar o, si escau, esmenar la documentació presentada, i es notifica al sol·licitant adjuntant-hi, si s'escau, una còpia segellada del projecte autoritzat, i es comunica a l'òrgan ambiental competent del consell comarcal corresponent.
Règim de revisió de l'autorització i de la llicència ambiental
Revisió anticipada de l'autorització ambiental
13.1 L'alcalde, a proposta de la PMAA, que demostri que es dóna algun dels supòsits previstos en l'article 67.2 del Decret 136/1999, pot instar a l'OGAU corresponent la revisió anticipada de l'autorització ambiental atorgada a una activitat radicada en el terme municipal.
13.2 A la comunicació que insta la revisió s'han d'especificar i concretar les modificacions de l'autorització que seria necessari introduir.
Intervenció en el procediment de revisió de l'autorització ambiental
14.1 Les al·legacions a formular, si escau, en els tràmits de comunicació i d'audiència que s'estableixen a l'article 69.1.a) i d) del Decret 136/1999, les formula l'alcaldia a proposta de la PMAA.
14.2 En el tràmit d'informació pública que s'estableix a l'article 69.1.b) del Decret 136/1999, l'ajuntament practica la informació veïnal, pel termini de deu dies, i en comunica el resultat a l'OGAU.
14.3 Rebuda la comunicació de l'OGAU sobre la resolució de l'expedient de revisió es practica la corresponent anotació en el registre municipal d'activitats.
Revisió anticipada de la llicència ambiental
15.1 L'alcalde, a proposta de la PMAA, que demostri que es dóna algun dels supòsits que preveu l'article 67.2 del Decret 136/1999, pot resoldre la revisió anticipada de les llicències de les activitats de l'annex II del Decret citat.
15.2 L'alcalde ha de resoldre la revisió anticipada de les llicències de les activitats de l'annex II.1 del Decret 136/1999, en el cas que sigui instada per la Ponència Ambiental de la Generalitat de Catalunya.
Procediment de revisió de la llicència ambiental
16.1 La revisió de la llicència ambiental de les activitats de l'annex II del Decret 136/1999, és subjecta al procediment establert en els articles 71 i 72 de l'esmentat Decret.
16.2 La tramitació correspon a l'OMGAI amb la participació de la PMAA per a l'avaluació ambiental, i la resolució correspon a l'alcalde.
Les activitats compreses a l'annex III del Decret 136/1999, pel qual s'aprova el Reglament general de desplegament de la Llei 3/1998, resten sotmeses, tant per a la seva implantació com per a qualsevol modificació substancial, al règim de comunicació que es regula en el títol IV, capítol V del mateix Reglament, amb les especificitats complementàries que es fixen en aquesta secció.
Classificació de les activitats de l'annex III
Als efectes d'aquesta Ordenança i específicament per a la millor aplicació dels sistemes de certificació i control, les activitats de l'annex III del Decret 136/1999, de 18 de maig, i d'acord amb el seu article 74, es classifiquen en:
a) Activitats industrials, energètiques i d'alimentació, que figuren en els codis: 1, 3, 4 (excepte 4.14), 5, 6, 7 (excepte 7.9 i 7.10), 8, 9, 11.3, 11.5, 11.6, 11.7, 11.8, 12.15, 12.33.
b) Activitats ramaderes i d'aqüicultura que figuren amb els codis: 11.1, 11.2, 12.26, 12.27.
c) Activitats d'emmagatzematge que figuren amb els codis: 4.14, 12.10, 12.19.
d) Activitats d'hoteleria i de restauració que figuren amb els codis: 12.28.b), 12.29.
e) Tallers i altres activitats que figuren amb els codis: 6.10, 7.9, 7.10, 12.16.b), 12.17.b), 12.2, 12.3, 12.4, 12.5, 12.6, 12.31.
f) Laboratoris d'anàlisis i clínica veterinària que figuren amb els codis: 12.21; 12.25
La instal·lació i la modificació d'activitats resta sotmesa al compliment de les determinacions fixades en els instruments de planejament urbanístic municipal especialment pel que fa als usos del sòl, distàncies, sistemes generals i, si s'escau, règim aplicable a les instal·lacions i activitats existents.
A la sol·licitud de llicència urbanística d'obres que es destinin a usos o activitats sotmeses al règim de comunicació s'hi ha d'adjuntar una memòria descriptiva de l'activitat amb el contingut mínim que per a cada classe d'activitats es fixa en els articles 75 i 76 del Reglament general de desplegament de la Llei 3/1998.
En l'acte d'atorgament de la llicència urbanística, si s'escau, l'ajuntament pot incloure les prescripcions que corresponguin en matèria de protecció del medi ambient.
A l'escrit de comunicació per a l'exercici de les activitats classificades a l'article 18.a), s'hi ha d'adjuntar projecte tècnic per duplicat i subscrit per un tècnic competent amb el contingut mínim que es fixa en l'article 75.2 del Reglament general de desplegament de la Llei 3/1998.
Documentació tècnica per a les activitats ramaderes
A l'escrit de comunicació per a l'exercici d'activitats classificades a l'article 18.b), s'hi ha d'adjuntar la memòria tècnica que fixa l'article 76.1 del Reglament general de desplegament de la Llei 3/1998.
Documentació tècnica per a altres activitats
A la comunicació sobre les activitats classificades a l'article 18.c), d), e) i f) s'hi ha d'adjuntar la documentació tècnica que fixa l'article 76.2 del Reglament citat, amb les especificacions mínimes següents:
Plànol d'emplaçament que expressi la situació relativa als edificis o les activitats contigües normalment a escala 1:1000.
Plànol de les instal·lacions, amb expressió dels focus emissors de fums i gasos, sorolls, vibracions, calors, aigües residuals i de generació de residus.
Característiques i cabals de les emissions i dels residus i sistemes de tractament.
Si s'escau, càrrega de foc i mesures de prevenció d'incendis.
Contingut de la certificació tècnica
La certificació tècnica que s'ha d'adjuntar a l'escrit de comunicació ha d'acreditar davant l'ajuntament:
a) Que les instal·lacions i l'activitat s'ajusten al projecte o, si s'escau, a la memòria tècnica presentada.
b) Que els resultats obtinguts dels mesuraments i, si s'escau, de les anàlisis de les emissions de fums, gasos, sorolls i vibracions, els de producció i gestió de residus i els d'abocaments d'aigües residuals, especificats en la certificació, així com les mesures adoptades de prevenció i extinció d'incendis, compleixen les determinacions legals exigibles.
Expedició de la certificació tècnica
25.1 La certificació tècnica acreditativa que les instal·lacions i l'activitat s'ajusten al projecte o, si s'escau, a la memòria tècnica presentada l'ha d'expedir el tècnic director de l'execució del projecte, si existeix.
25.2 La certificació tècnica acreditativa del compliment dels requeriments ambientals i sobre prevenció d'incendis i protecció de la salut, amb el contingut assenyalat a l'article 24.b), l'ha d'expedir una entitat col·laboradora de l'administració degudament autoritzada per l'ajuntament o, subsidiàriament, per una entitat acreditada per l'Administració de la Generalitat.
En el supòsit que no hi hagi tècnic director de l'execució del projecte el certificat de l'entitat col·laboradora s'ha de referir també a l'aspecte que preveu l'apartat 1 anterior.
26.1 L'alcalde pot resoldre que, amb caràcter general o per a casos singulars, el personal tècnic de l'ajuntament efectuï una actuació de comprovació de la certificació tècnica que acompanya la comunicació.
La comprovació es du a terme dins del termini d'un mes a comptar de la data de recepció de la comunicació.
26.2 En el cas que de l'acta de comprovació en resultés una discrepància substancial respecte a la certificació que acompanya la comunicació, l'alcalde, previ informe de la PAAM, resoldrà respecte a l'inici de l'activitat i en pot suspendre la posada en funcionament fins que s'hagin corregit les deficiències apreciades.
L'alcalde igualment emetrà resolució, de manera motivada, respecte a l'autorització atorgada a l'entitat o al tècnic que n'ha expedit la certificació, i pot retirar l'autorització concedida.
En el cas que la certificació l'hagués expedit una entitat ambiental de control acreditada per l'Administració de la Generalitat la resolució es comunicarà a l'òrgan d'acreditació per tal que s'exigeixin, si s'escau, les responsabilitats en què hagi pogut incórrer.
Informació pública i veïnal de les activitats
27.1 Tots els expedients d'autorització i de llicència ambiental d'activitats amb incidència sobre el medi ambient, la seguretat o la salut de les persones i la seva revisió que s'emplacen en el terme municipal són sotmesos al tràmit d'informació pública i veïnal.
27.2 La informació pública es du a terme, ordinàriament, mitjançant publicació d'edictes als taulers d'anuncis de l'ajuntament per un termini de vint dies a efectes d'al·legacions i observacions.
27.3 La informació veïnal es du a terme, ordinàriament, mitjançant notificació als veïns immediats a l'emplaçament de l'activitat, per un termini de deu dies.
27.4 Als efectes d'aquesta Ordenança s'entén per veïns immediats els propietaris o, si s'escau, els posseïdors o arrendataris d'immobles confrontants amb el d'emplaçament de l'activitat projectada.
En cas que un immoble estigui dividit en règim de propietat horitzontal la notificació als veïns es du a terme a través del president de la comunitat de propietaris.
27.5 En el cas d'activitats de nova implantació la informació pública i veïnal es complementa amb la col·locació d'un cartell que s'ha de situar al lloc on s'emplaça l'activitat i de cara a la via pública principal que hi dóna accés.
Aquest cartell ha de contenir el número d'expedient municipal, el nom de l'empresa sol·licitant, el títol del projecte i el període d'informació pública; ha de ser llegible des de la via pública i la seva instal·lació va a càrrec del titular de l'activitat projectada.
El cartell informatiu ha de restar col·locat, com a mínim, durant tot el període de la informació pública.
Modificacions de l'autorització o de la llicència ambiental
Les modificacions que es pretengui introduir en un centre o establiment que disposen de la preceptiva autorització o llicència resten sotmeses al règim següent:
A) En el cas que la modificació comporti un canvi substancial en l'activitat autoritzada al règim d'autorització o de llicència, segons correspongui.
B) En el cas que la modificació comporti un canvi no substancial en l'activitat autoritzada, el titular de l'activitat ho ha de comunicar a l'ajuntament adjuntant-hi la documentació gràfica i memòria descriptiva de les modificacions que es pretengui realitzar.
La comunicació s'incorpora a l'expedient d'autorització o de llicència existent i, si afecta activitats dels annexos I o II.1, l'ajuntament ho ha de comunicar l'OGAU corresponent.
Actuació de control de les activitats de l'annex I i de l'annex II.1
29.1 El resultat de les actuacions de control inicial i de control periòdic de les activitats dels annexos I i II.1 del Reglament general de desplegament de la Llei 3/1998 que es notifiquen a l'ajuntament per part de l'EAC se sotmeten a avaluació de la PMAA, la qual ha de formular a l'alcaldia la corresponent proposta d'observacions.
29.2 D'acord amb la proposta de la PMAA l'alcaldia tramet a l'OGAU, si s'escau, les observacions que considera oportunes respecte a les determinacions sobre aspectes de competència municipal incorporades a l'autorització o la llicència ambiental, en el termini màxim d'un mes a comptar des de la data de recepció del resultat de l'actuació de control.
29.3 Les actuacions que, si s'escau, es derivin dels resultats de l'acció de control, avaluada per la Ponència Ambiental del Departament de Medi Ambient de la Generalitat i comunicades a l'ajuntament, les du a terme l'alcaldia si corresponen a activitats de l'annex II.1.
Actuació de control de les activitats de l'annex II.2
30.1 El control inicial i el control periòdic de les activitats de l'annex II.2 es regeix per aquest Reglament i, subsidiàriament, per les determinacions fixades en el capítol II del títol V del Reglament general de desplegament de la Llei 3/1998.
30.2 L'acció de control periòdic es du a terme cada cinc anys, llevat del cas que s'hagi fixat un altre termini en la llicència ambiental.
30.3 Les actuacions de control inicial i de control periòdic les du a terme una entitat ambiental de control acreditada per l'òrgan ambiental competent de la Generalitat de Catalunya, llevat del cas que en la llicència ambiental es determini que les durà a terme personal al servei de l'ajuntament, o bé que l'ajuntament hagi autoritzat específicament determinades entitats de control per dur a terme aquestes funcions.
Avaluació de les actuacions de control de les activitats de l'annex II.2
A) Règim aplicable als municipis de més de 50.000 habitants i altres que tinguin atribuïda aquesta competència:
a) Una vegada rebut per l'ajuntament el resultat de l'actuació de control, la ponència municipal d'avaluació ambiental en formularà una avaluació i, si s'escau, la corresponent proposta d'actuacions, en el termini màxim d'un mes.
b) L'avaluació de la PMAA s'ha de referir, com a mínim, als aspectes següents:
La realització del control dins dels terminis establerts.
Els resultats del control respecte al compliment de totes i cadascuna de les determinacions fixades en la llicència.
c) En el cas que algun o alguns dels aspectes que han estat objecte d'avaluació no s'ajustin als requeriments legalment exigibles, la PMAA ha de formular la corresponent proposta d'actuacions.
La proposta d'actuacions s'ha de referir, segons s'escaigui, als aspectes següents:
Respecte a l'inici de l'activitat, en el cas que es tracti d'una actuació de control inicial.
Respecte a l'adopció de la mesura cautelar de suspensió temporal, total o parcial de l'activitat en el cas que del seu exercici se'n derivi un risc molt greu d'afecció del medi ambient, la seguretat o la salut de les persones.
Respecte a la revisió de la llicència.
Respecte a la instrucció de l'expedient sancionador.
B) Règim aplicable als municipis de menys de 50.000 habitants que no tinguin atribuïda aquesta competència:
Una vegada rebut per l'ajuntament el resultat de l'actuació de control en dóna trasllat a la ponència comarcal d'avaluació ambiental per tal que, en el termini màxim d'un mes, en formuli la corresponent avaluació i, si s'escau, la corresponent proposta d'actuacions.
Actuacions de control periòdic de les activitats de l'annex III
32.1 El control periòdic de les activitats de l'annex III s'efectua cada vuit anys.
32.2 La verificació té com a objecte acreditar que les instal·lacions i l'activitat s'ajusten a la comunicació i documentació que l'acompanya i, si s'escau, a les condicions ambientals fixades en la llicència urbanística o en la d'obertura d'establiments i, específicament, en els aspectes següents:
a) Les emissions i el manteniment dels sistemes de control.
b) La producció de residus i la seva gestió.
c) Les mesures i les tècniques de prevenció i protecció contra incendis.
d) En el cas de les activitats ramaderes, el compliment del pla de gestió de les dejeccions ramaderes.
32.3 L'actuació de control es du a terme segons determina l'article 30.3 d'aquesta Ordenança.
33.1 L'ajuntament té la potestat d'inspecció de les activitats sotmeses a intervenció administrativa ambiental, segons estableix l'article 46 de la Llei 3/1998.
33.2 La inspecció s'inicia per resolució de l'alcaldia o regidor municipal en qui delegui i la du a terme el personal al servei de l'administració municipal que tingui atribuïda aquesta funció i que està degudament acreditat.
33.3 El personal acreditat per a l'exercici de l'acció d'inspecció pot ser assistit tècnicament per entitats ambientals de control degudament acreditades o autoritzades o, si escau, per personal al servei del consell comarcal o de l'OGAU corresponent, a petició raonada de l'alcaldia.
33.4 L'acta d'inspecció i, si s'escau, l'informe que la complementi són avaluades per la PMAA, que formula la corresponent proposta de resolució a l'òrgan que ha ordenat la inspecció.
33.5 En el que no preveu en els apartats anteriors regeix la normativa general aplicable.
34.1 En el cas que la proposta de resolució sigui d'instrucció d'expedient sancionador, l'alcalde en pot ordenar la incoació.
34.2 En el cas que la instrucció d'expedient sancionador recaigui sobre activitats de l'annex II.1 del Decret 136/1999, es fa comunicació a l'OGAU corresponent.
La competència per imposar les sancions per les infraccions tipificades en el Decret 136/1999, i atenent el que disposen els seus articles 96 i 97, correspon a l'alcalde si hi ha una sanció de fins a un milió de pessetes i al ple de l'ajuntament, que pot delegar en la Comissió de Govern, si correspon una sanció superior a un milió de pessetes.
Acumulació d'expedients sancionadors
36.1 Quan es detecti una presumpta infracció d'aquesta Ordenança conjuntament amb una altra de la normativa sectorial vigent, en matèria ambiental, i ambdues corresponguin a la potestat sancionadora de l'ajuntament, es tramita un únic expedient sancionador on s'englobin les dues presumptes infraccions i es resol d'acord amb les determinacions de la normativa sectorial aplicable.
36.2 En el cas que es produeixi la concurrència de presumptes infraccions, prevista en l'apartat anterior, i alguna d'elles correspongui en exclusiva a l'Administració de la Generalitat, l'alcaldia trametrà l'expedient incoat a l'OGAU per tal que sigui resolt per l'òrgan ambiental competent de l'Administració de la Generalitat.
37.1 En el cas que es constati una infracció a la legislació sectorial en matèria de medi ambient que suposi el risc d'una afecció greu al medi ambient, la seguretat o la salut de les persones i l'activitat incorri, a la vegada, en la infracció tipificada en algun dels apartats a), c) o d) de l'article 95.2 del Decret 136/1999, l'alcaldia, a proposta de la PMAA, pot ordenar, en la tramitació de l'expedient sancionador, la suspensió de l'activitat fins que s'hagi obtingut la llicència ambiental.
37.2 En el cas que la concurrència de presumptes infraccions, prevista en l'apartat 1 anterior, recaigui sobre activitats de l'annex I del Reglament, l'alcaldia, a proposta de la PMAA, ha de traslladar l'expedient a l'OGAU corresponent i demanar que es resolgui sobre l'adopció de la mesura cautelar de suspensió.
L'alcaldia, davant la constatació d'alguna infracció per obligacions de fer, pot imposar una multa coercitiva de fins a cent mil pessetes i atorgar un termini mínim de dos mesos per al compliment de l'obligació.
En el cas que es persisteixi en l'incompliment es poden imposar dues multes coercitives més amb les mateixes condicions i, si cal, incoar el corresponent expedient sancionador.